**Bovec** (njemački: *Flitsch*, talijanski: *Plezzo*) je gradić od 1 622 stanovnika, administrativni centar istoimene općine na sjeverozapadu Slovenije.

Bovec je poznati skijaški centar zbog obližnje planine Kanin na kom se nalazi najviše slovensko skijalište Kanin-Sella Nevea (2300 m).

Geografske karakteristike
-------------------------

Bovec leži na sjeveru Slovenije pokrajine Proimorske u kotlini rijeke Soče koja se tu probija preko Julijskih Alpi prema moru.

Grad je udaljen oko 128 km sjeverozapadno od Ljubljane, i svega desetak km od talijanske od granice.

Historija
---------

Centar gradića
Kod Bovca i prijevoja Predel je za antike išao trgovački put, koji je povezivao Akvileju sa Noricumom.
Prva utvrda podignuta je u 15. vijeku, za vrijeme turskih provala.

Za Prvog svjetskog rata kod Bovca i doline Soče protezala se linija fronta, koja je poslužila Ernestu Hemingwayu kao inspiracija za njegov roman Zbogom oružje.

Tu se od juna do novembra 1917. odigralo dvanajest bitaka, pa je gradić nakon njih bio potpuno razrušen.

Kod Bovca se na planini Golobar za Drugog svjetskog rata zbila bitka u aprilu 1943. u kojoj je talijanska vojska pobila 42 partizana pripadnika 2 bataljona Sjevernoprimorskog odreda.
Od 1945. do 1947. Bovec je bio u zoni A zajedno sa Trstom, i na taj način pod anglo - američkom upravom.

Kako Bovec leži na seizmički nestabilnom terenu, često ga tresu potresi; 1976. 1998. 2004. ali i druge prirodne katastrofe kao što je bilo klizanje tla 2000.

Utvrda Kluže

Znamenitosti
------------

Najstariji sakralni objekt u Bovcu je crkva sv. Urha (Ulricha), podignuta u gotičkom stilu, koja je u 19. vijeku restaurirana kao neoromnički objekt.

Velika atrakcija je **Utvrda Kluže** (orginalni njemački naziv: *Fort Flitscher Klause*), koja leži pored grada, ona je podignuta još u 15. vijeku da spriječi turske provale.
Nju je potpuno rekonstruirao u 17. vijeku njen tadašnji komandant Georg Philipp von Gera, on je zapravo podigao potpuno novu građevinu od kamena, umjesto dotadašnje drvene, a uveo je i vodu.

Utvrda se pokazala za napoleonskih ratova kad ju je austrijska posada uspjela odbraniti pred francuskim naletom krajem 18. vijeka. Svoj konačni današnji oblik dobila je u 19. vijeku, a svoj pravi značaj pokazala je za Prvog svjetskog rata.

Pored grada nalazi se najviši slovenski vodopad Boka, i najviša planina - Triglav (2864 m), atrakcije su i Krnsko jezero, kanjon Soče i prijevoj Vršić na 1611 metara.

Privreda
--------

Bovec je danas najpoznatiji po turizmu, iako još ima nešto industrijskih pogona (metalurgija, tekstil, drvo).

Izvori
------

1. 1 2 3 4  „Slovenia: Goriška" (engleski). City population. Pristupljeno 17. 04. 2014.
2. 1 2  „*Bovec*" (slovenski). Občina Bovec. Pristupljeno 17. 04. 2014.
3. 1 2 3 4  „*Zgodovina*" (slovenski). Občina Bovec. Pristupljeno 17. 04. 2014.
4. 1 2 3 4  „*Trdnjava Kluže*" (slovenski). Občina Bovec. Pristupljeno 17. 04. 2014.

Vanjske veze
------------

***Bovec*** na Wikimedijinoj ostavi

* Službene stranice Općine Bovec ()

| * p
* r
* u
Gradovi u Sloveniji Slovenija |
| --- |
| 
Ajdovščina • Bled • Bovec • Brežice • Celje • Cerknica • Črnomelj • Domžale • Dravograd • Gornja Radgona • Grosuplje • Hrastnik • Idrija • Ilirska Bistrica • Izola • Jesenice • Kamnik • Kočevje • Koper • Kostanjevica na Krki • Kranj • Krško • Laško • Lendava • Litija • **Ljubljana** • Ljutomer • Logatec • Maribor • Medvode • Mengeš • Metlika • Mežica • Murska Sobota • Nova Gorica • Novo mesto • Ormož • Piran • Postojna • Prevalje • Ptuj • Radeče • Radovljica • Ravne na Koroškem • Ribnica • Rogaška Slatina • Ruše • Sevnica • Sežana • Slovenska Bistrica • Slovenj Gradec • Slovenske Konjice • Šempeter pri Gorici • Šentjur • Škofja Loka • Šoštanj • Tolmin • Trbovlje • Trebnje • Tržič • Velenje • Višnja Gora • Vrhnika • Zagorje ob Savi • Žalec • Železniki • Žiri
 |
| **Nekadašnji gradovi**
Gornji Grad • Lož • Turnišče • Vipavski Križ
 |